**Fleksibel pasningsordning,**

**praktiske oplysninger**

**Stillingsopslag**

* Kender du ikke selv en fleksibel passer, kan du evt. annoncere i avisen.

**Ansøgning**

Spørgsmål til ansøgnings- og aftaleskemaet rettes til Pladsanvisningen

* Udfyld ansøgningsskemaet (bilag 1C) og aftaleskemaet (bilag 2C) sammen med passeren.
* Ved fleksibel pasningsordning, skal vagtplan for minimum 4 uger, indsendes sammen med ansøgnings- og aftaleskemaet.
* Før du kan få tilskud, skal Pladsanvisningen have dokumentation for, at den lovpligtige arbejdsskadeforsikring er tegnet, samt dokumentation på, at der foreligger et CVR.-/se.nr.
* Den fleksible passer skal være fyldt 18 år og kunne tale og forstå dansk.
* Den fleksible passer må ikke være au-pair, da de ikke har arbejdstilladelse.
* Arbejdstilladelse skal vedlægges, hvis den fleksible passer kommer fra et land udenfor EU.
* Du kan ikke få tilskud hvis du passer dit eget barn ligesom der ikke kan gives tilskud, hvis man gensidigt passer hinandens børn.
* Hvis pasningsaftalen ophører i løbet af et kalenderår, skal løndokumentationsskema (bilag 4A) indsendes, når den sidste løn er udbetalt. Fortsætter aftalen ind i et nyt kalenderår, skal skemaet indsendes, når lønnen for december måned er udbetalt. Indsendes skemaet ikke vil det udbetalte tilskud blive krævet tilbage i henhold til Dagtilbudsloven § 92 og § 93.

**Arbejdsgiverforpligtelser**

Når du har ansat en fleksibel passer, er det dig der er arbejdsgiver og du skal:

* Registreres med et CVR.-/SE-NR. (Branche: 970000) hos Erhvervs- og Selskabsstyrelsen ([www.virk.dk](http://www.virk.dk))
* Tegne lovpligtige forsikringer både arbejdsskadeforsikring og erhvervssygdomsdækning (AES). Såfremt ansættelsesforholdet ikke overstiger 400 timer årligt, skal den lovpligtige arbejdsskadeforsikring ikke tegnes.
* Indbetale eget og passerens bidrag til Arbejdsmarkedets Tillægspension (ATP)
* Indbetale bidrag til Barsel.dk
* Indbetale 12½ % af lønnen til Feriekonto
* Du har mulighed for at kontakte et lønadministrationsfirma og få dem til, mod betaling, at administrere lønnen. Udgiften er ikke tilskudsberettiget.
* Den fleksible passer skal selv betale B-skat og arbejdsmarkedsbidrag af sin løn. Pladsanvisningen indberetter lønnen til SKAT.

**Nyttige adresser**

* Oplysning om Feriekonto, ATP, AES og Barsel.dk får du hos ATP Koncernen, [www.virk.dk](http://www.virk.dk).
* Oplysning om arbejdsmiljøkravene får du hos Arbejdstilsynet, [www.at.dk](http://www.at.dk).
* Oplysning om forsikringsspørgsmål får du hos Forsikring og Pension, [www.forsikringogpension.dk](http://www.forsikringogpension.dk).

**OBS**

* Hvis pasningsaftalen ophører, og barnet ønskes passet i kommunalt Dagtilbud, kontaktes Pladsanvisningen. Hører barnet under pasningsgarantien henvises til [Stevns Børnepasning](https://stevns.dk/borger/skole-pasning/boernepasning).
* Hvis pasningsaftalen ophører, forpligter Stevns Kommune sig ikke til en anden sammensætning, eller omfang af dagtilbuddene, end der allerede findes i kommunen. Man kan f.eks. ikke efterfølgende gøre krav på at få dækket specielle pasningsbehov gennem Stevns Kommunes dagtilbud, f.eks. pasning uden for de normale åbningstider.